Aegus (s.str.) parallelus

Aegus (s.str.) parallelus er bille som hører til familien hjortebiller (Lucanidae) i gruppen skarabider (Scarabaeoidea).

Utseende 
En middelsstor til stor (opptil 55 millimeter), avlang, noe flat, blankt rødbrun til svart hjortebille. Arten er en av de største i slekten Aegus. Hannen har stort, bredt hode og store, lange, sigdformede kjever som oftest har en kraftig, skrått oppoverrettet tann litt innenfor midten. Som vanlig hos hjortebiller viser hanner av denne arten allometri, slik at store hanner har forholdsvis betydelig større hode og kjever. Hannens hode er matt, fint og spredt punktert. Pannen er bredt, V-formet innskåret foran, med et spisst fremspring på hver side av innskjæringen. Det er også en spiss knøl midtveis mellom dette fremspringet og hvert fasettøye. Hodet er ikke utvidet bak fasettøynene. Pronotum er avrundet rektangulært, mye bredere enn langt, i midten nokså blankt og glatt, med en smal, tett punktert sone langs ytterkantene. Dekkvingene er jevnbrede med fine, skarpe punktstriper, kraftig punkterte ved roten og langs ytterkanten. Beina er mørkbrune. Hunnen er mindre enn hannen uten forstørret hode og kjever, kroppen er tett og kraftig punktert og nokså matt.

Levevis 
Som de fleste andre hjortebiller lever larvene i morken, død ved.

Utbredelse 
Arten er utbredt fra Assam og Myanmar i vest til Java i øst.

Systematisk inndeling 
Aegus (s.str.) platyodon blir noen ganger plassert som en underart av A. parallelus.

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien hjortebiller, Lucanidae Latreille, 1806
 Underfamilien hjortebiller (Lucaninae) Latreille, 1806
 Stammen Aegini - omfatter bare én slekt:
 Slekten Aegus MacLeay, 1819 – ca. 210 arter
 Underslekten Aegus MacLeay, 1819 (i snever forstand)
 Aegus (s.str.) parallelus (Hope & Westwood, 1845)

Eksterne lenker 
 Oversikt over artene
 Bildegalleri over en del arter
 Bilde av en stor hann
 

Hjortebiller
Biller formelt beskrevet i 1845
Sørøst-Asias insekter
Dyr formelt beskrevet av Frederick William Hope
Dyr formelt beskrevet av John Obadiah Westwood